สวัสดีค่ะ หนูอายุ18ปีค่ะ ช่วง1เดือนก่อนเปิดเทอที่ผ่านมาอยู่ๆหนูก็มีอาการกลัวความตายค่ะ แต่ว่าดีขึ้นแล้วไม่ได้กลัวมากขนาดนั้นแล้วค่ะ แต่ว่าช่วง2อาทิตย์ที่ผ่านมาหนูมีอาการเศร้าง มองอะไรก็เศร้าไปหมดเลยค่ะ รู้สึกเคว้งคว้างโดดเดี่ยว พอจิตนาการอะไรก็จะมีความคิดหนึ่งขึ้นมาว่า มันไม่ใช่ความจริง เบื่ออาหารกินไม่ค่อยลง อาการเป็นๆหายๆ จะเริ่มเป็นช่วงบ่ายๆ หายไปแล้วก็เป็นอีกพักๆค่ะ จะใช่โรคซึมเศร้ามั้ยคะ หนูจะจัดการกับมันยังไงดีคะ หนูทรมาน
สวัสดีค่ะ อาการเศร้าง มองอะไรก็เศร้าไปหมด รู้สึกโดดเดี่ยว พฤติกรรมการกินเปลี่ยนไปดังกล่าวมานั้น อาจจะเข้าข่ายภาวะซึมเศร้า โรคซึมเศร้า หรือโรคที่มีความผิดปกติทางอารมณ์ได้โดยโรคซึมเศร้านั้น อาจจะมาด้วยอาการดังกล่าว ร่วมกับมีความคิดอยากฆ่าตัวตาย ทำอะไรที่เคยชอบทำก็ไม่ชอบ รู้สึกหดหู่อยู่ตลอด ไม่สามารถไปเข้าเรียนหรือเข้าสังคมได้ตามปกติหากเข้าข่ายโรคซึมเศร้า และมีอาการติดต่อกันมาเกิน 2 สัปดาห์ขึ้นไป ควรไปพบแพทย์เพื่อตรวจเพิ่มเติม และหากเข้าข่ายมีภาวะดังกล่าวจริง อาจจะต้องรับยาและทำจิตบำบัดอย่างต่อเนื่องในระยะยาวเบื้องต้นหาบุคคลที่ไว้ใจได้เพื่อพูดคุยระบายความทุกข์ หาสิ่งที่ชอบทำเพื่อเบี่ยงเบนความสนใจ เขียนระบายออกมาก็เป็นทางออกที่ดีเช่นกัน